text: Í dag eru nýggj myndakort løgd út á kortal.fo. Myndirnar eru tiknar í 2015, og eru av Tórshavn, Klaksvík og Leirvík. Tær eru allar tiknar við dronu.
text: #000000
text: Síðan 2013 hevur Umhvørvisstovan roynt at tikið nýggjar loftmyndir av Føroyum, men illa hevur gingist. Treytin fyri at taka góðar loftmyndir við flogfari er, at ongi skýggj liggja yvir oyggjunum. Men tey seinastu 3 árini hevur ikki verið ein dagur við klárum veðri um alt landið og tí er ikki eydnast at fáa nýggjar loftmyndir.
text: #000001
text: Í fjør heyst avgjørdi Umhvørvisstovan tí at royna nýggjar leiðir við at gera eina roynd at brúka dronur til loftmyndatøkuna. Dronurnar flúgva somikið lágt, at skýggini ikki nerva myndatøkuna. Tí eru krøvini til veðrið einans, at ikki er ov nógvur vindur. Dronumyndir vóru tiknar av Tórshavn, Klaksvík og Leirvík. Nakrar dronumyndir av Sandavági frá 2013 vóru til skjals, og hesar komu eisini við í pakkan. Tað eydnaðist at avgreiða dronuflúgvingina uppá 5 dagar, og síðan eru myndakort framleidd burturúr tilfarinum.
text: #000002
text: Í dag eru dronumyndirnar lagdar út á kortal.fo. Myndirnar av Tórshavn, Klaksvík, Leirvík og Sandavági koma fram á Kortalinum, tá zoomað verður inn. Tá zoomað verður út, verða tað aftur kortini frá 2009, sum koma fram. Fyri restina av landinum mugu fólk framvegis hjálpast við gomlu myndakortini, sum eru frá mai 2009.
text: #000003
text: Gomlu myndakortini frá 2009 vóru avmyndaði við flogfari í 2 hæddum: 2 km fyri býir/bygdir og 6 km fyri restina av landinum. Hinvegin eru dronumyndirnar avmyndaðar í 100 m hædd, og tí er upploysnin munandi størri. Dronumyndakortini eru samansett av túsundvís av stakmyndum, sum fyri Havnina fevna um myndir tiknar yvir 3 dagar. Hetta hevur við sær, at litbrigdi (farvenuancer) eru í kortunum.
text: #000004
text: Samanumtikið eydnaðist dronuflúgvingin væl betri enn væntað. Tí ætla vit at halda fram við at taka dronumyndir av øðrum bygdum og býum tey komandi árini, har tilfarið m.a. verður brúkt til myndakortframleiðslu.
text: #000005
text: Um tú vil hava meira at vita, ert tú vælkomin at seta teg í samband við Stein Fossá, telefon 342400 ella us@us.fo
text: #000006
text: Fyrilestur: Jarðfrøðiligar uppmátingar á landi og í undirgrundini
text: #000008
text: Fá alt tað nýggjasta frá Umhvørvisstovuni við.
text: #000009
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000010
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000011